stanford-oval/wikipedia huggingface dataset:
סומבור
הערות שוליים

↑  קהילת סומבור, באתר jewishgen.org, אוחזר ב-27 באפריל 2014 (באנגלית).
1 2  יהדות יוגוסלביה, באתר הספרייה היהודית המקוונת, אוחזר ב-27 באפריל 2014 (באנגלית).
↑  הכיבוש ההונגרי: גרדומים עבדו שעות נוספות, באתר ההתנגדות היהודית בשואה, אוחזר ב-27 באפריל 2014.
↑  יהודי יוגוסלביה 1941 - 1945 קרבנות של השמדת עם לצד לוחמי חופש, באתר.jasenovac.org, אוחזר ב-27 באפריל 2014 (באנגלית).
↑  צילום בית העלמין היהודי בריג'יצה (2002), באתר המרכז לאמנות יהודית.
↑  צילומים מבית העלמין היהודי בבאצ'קי ברסטובאץ, באתר גוגל פלוס.
↑  אתרי מורשת יהודית בסרביה, באתר jewish-heritage-europe.eu (באנגלית).
| --- | --- |
בקרת זהויות :  NLI: 987007554908505171  BnF: cb15598292j (data)  GND: 4118722-2  LCCN: n81032657  MusicBrainz: ae109ac5-4e6d-4f50-8244-834ee0be3ad7  NKC: ge540968  VIAF: 139561776   WorldCat (עם VIAF): 139561776
סטואי גריפין - הסיפור שלא סופר

| --- | --- |

 מבוסס על:  סדרת הטלוויזיה "איש משפחה"
 בימוי:  Pete Michels, פטר שין 
 הופק בידי:  Kara Vallow 
 תסריט:  אלכס בורסטיין, כריס שרידן, Gary Janetti, סת' מקפרלן, Steve Callaghan 
 שחקנים ראשיים:  סת' מקפרלן מילה קוניס אלכס בורסטיין
 מדבבים:  סת' מקפרלן (בריאן גריפין, סטואי גריפין, פיטר גריפין) אלכס בורסטיין (לויס גריפין) מילה קוניס (מג גריפין) סת' גרין (כריס גריפין) וויל סאסו מייקל קלארק דאנקן רון ליווינגסטון ג'ני גארת' ג'ייסון פריסטלי פרד טטצ'יורה וולי וינגרט Lynne Lipton Noel Black ביל פיגרבקה Larry Kenney אד גולד קיפר סאת'רלנד לורי אלן דרו ברימור פטריק וורברטון מייק הנרי רלף גרמן Rachael MacFarlane פיל למאר טורי ספלינג נואל בלאנק ביזי פיליפס Ali Hillis קווין מייקל ריצ'רדסון 
 מוזיקה:  רון ג'ונס 
 צילום:  פט ביוקנן 
 מדינה:  ארצות הברית 
 חברת הפקה:  פוקס המאה ה-20, Fuzzy Door Productions, Stoopid Buddy Stoodios 
 חברה מפיצה:  פוקס המאה ה-20
 שיטת הפצה:  הורדה דיגיטלית, וידאו על פי דרישה, direct-to-video 
 הקרנת בכורה:  27 בספטמבר 2005
 משך הקרנה:  88 דקות
 שפת הסרט:  אנגלית 
 סוגה:  סרט מדע בדיוני, מדע בדיוני קומי 
 סרט קודם:  The Griffin Family History 
 סרט הבא:  Stewie Loves Lois 
 דף הסרט ב־IMDb
 
סטואי גריפין - הסיפור שלא סופר (באנגלית: Stewie Griffin: The Untold Story) הוא סרט מצויר המורכב משלושה פרקי טלוויזיה, משנת 2005 המבוסס על סדרת ההנפשה האמריקאית "איש משפחה", שנוצרה על ידי גארי ג'נטי, אלכס בורסטיין, כריס שרידן וסטיב קלגן. עלילת הסרט מתמקדת בניסיונותיו של סטואי גריפין למצוא את אביו האמיתי.
הסרט מתרחש ביקום בדיוני שעליו התבססה הסדרה איש משפחה, ויצא ב-DVD בתום העונה הרביעית לשידורה. הסרט מחולק לשלושה חלקים באורך פרק אחד, כאשר כל חלק נכתב על ידי אדם אחר. שמות החלקים הם: "סטואי תתנהג יפה", "באנגו היה שמו", ו"ההרפתקה הנפלאה של סטו וסטואי". שלושת החלקים האלו שוחררו גם כשלושת הפרקים האחרונים של העונה הרביעית.
עלילה > התחלת הסרט

הסרט מתחיל עם משדר החדשות של הסדרה. את המשדר מעבירים מנחי החדשות טום טאקר ודיאן סימונס. בבכורה נראים מפורסמים כגון - דרו ברימור ודייוויד בואי. בבכורה נראו גם דמויות מהסדרה כגון: הקוף המרושע, קליבלנד בראון ומשפחת גריפין. בהמשך עוברים לאולם קולנוע בו מראים קדימונים לסרטים בשם: אנשים שנראים כאילו הם לעולם לא ישנים, והארנב הקטן ביותר.
עלילה > חלק א' - סטואי תתנהג יפה

החלק הראשון מתחיל בבריכה הציבורית של העיר הבדיונית קוהוג, שבה נראה פיטר מנסה ללמד את סטואי לשחות, אך סטואי מפחד להיכנס למים, וכתוצאה מכך לואיס רושמת את סטואי למספר שיעורי שחייה. בשיעורי השחייה פוגש סטואי את בראד, ילד בגילו של סטואי ששוחה טוב יותר מכל שאר הילדים. סטואי מקנא בבראד בגלל יכולות השחייה הטובות שלו, ומנסה לזכות ב"תהילתו" של בראד. סטואי מנסה להרוג את בראד בעזרת חיבור דינמיט לעמדת המציל, אך עמדת המציל נופלת על סטואי ולא על בראד, וכתוצאה מכך סטואי כביכול מת, ועולה לגיהנום, ששם הוא פוגש את סטיב אלן, שכביכול מנסה לאנוס את סטואי. לואיס מנשימה את סטואי והוא חוזר לחיים, כאשר הוא מאמין שמה שקרה לו הוא סימן שהוא צריך להפוך לילד טוב.
בזמן זה, פיטר מגיע לחנות השכרת סרטי וידאו חדשה, שאינה משכירה סרטי פורנוגרפיה, לכן פיטר, ומנחה החדשות טום טאקר הופכים עצובים, וטום מציע לפיטר עבודה במשדר החדשות של ערוץ 5, שבה פיטר ינחה פינה חדשה בשם: "אתם יודעים מה ממש מוציא אותי מדעתי?", שבה פיטר מתלונן בפני תושבי העיר על דברים שמציקים לו. כתוצאה מהצלחת הפינה בחדשות, פיטר הופך למפורסם - יותר מטום, וגורם לקנאה רבה מצד טום שמובילה למריבות ביניהם, שבסופן מפטרים את טום.
לאחר מכן, סטואי מתחיל להתנהג יפה, בעיקר בפני בריאן. בריאן מתעצבן מהתנהגותו השונה של סטואי, ומחזיר אותו להתנהגותו האלימה הקודמת, בכך שבריאן הורג ואוכל עכביש מול סטואי. כתוצאה מכך שסטואי נכשל בהיותו "ילד טוב" הוא מתחיל לשתות משקאות אלכוהוליים רבים. בריאן שם לב לאלכוהוליזם של סטואי, ומנסה להראות לסטואי עד כמה זה שגוי לשתות הרבה אלכוהול, בכך שבריאן וסטואי משתכרים יתר על המידה, ונוהגים לאחר מכן. כתוצאה מכך הם מתנגשים עם מכוניתם בבר המקומי. טום טאקר רואה אותם ומביא למקום צלמי חדשות, והמקרה מופיע בטלוויזיה. במשדר טום אומר שהילד השיכור שגרם לתאונה הוא בנו של פיטר גריפין, סטואי, וכתוצאה מכך מפטרים את פיטר מערוץ החדשות ומחזירים את טום לערוץ. לאחר שסטואי סובל מחמרמורת קשה, הוא מבין שהוא לבד בעולם ושאין עוד מישהו שיבין אותו. כתוצאה מכך סטואי מבקש שיהיה עוד מישהו בדיוק כמוהו בעולם.
עלילה > חלק ב' - באנגו היה שמו

חלק ב' מתחיל בכך שפיטר קונה שלט חדש לטלוויזיה, שבו אפשר לעצור ולהריץ את השידורים בטלוויזיה. סטואי ובריאן צופים במשאל רחוב שמתרחש בסן פרנסיסקו ומשודר בערוץ המקומי. במשאל נראה איש שנראה בדיוק כמו סטואי רק מבוגר יותר. סטואי מבקש מבריאן לעצור את הטלוויזיה, ואומר לבריאן שהאיש במשאל נראה בדיוק כמוהו. סטואי משוכנע שאדם זה הוא אביו האמיתי, משום שאביו פיטר טיפש מידי. סטואי משתוקק לפגוש את אביו האמיתי, וחוסך כסף כדי לטוס לסן פרנסיסקו ולפגוש את אביו.
סטואי אינו מצליח לחסוך מספיק כסף, לכן הוא פונה לגלן קוגמאייר, חברו של פיטר, שמארגן טיול חוצה ארצות במשאית, שבתכנונו לקיים יחסי מין עם נשים ברחבי ארצות הברית. סטואי מתכונן לנסוע אך בריאן אומר לו שמסוכן מידי לילד קטן לנסוע לבד, ושבריאן ילווה אותו בטיול. סטואי, בריאן וגלן יוצאים למסע אך נעשות עצירות רבות כתוצאה מהרצון של גלן לשכב עם נשים. סטואי מתעצבן מכל העצירות בדרך וגונב את המשאית יחד עם בריאן, ומשאיר את גלן מאחור. משום שהנסיעה לסן פרנסיסקו לוקחת זמן רב, סטואי נוהג ללא הפסקה והופך לעייף, לכן הוא נוטל כמות רבה של כדורי קפאין. כתוצאה מכמות הכדורים הרבה סטואי משתגע והורס את המשאית. כחלופה, סטואי ובריאן שוכרים רכב ומגיעים לסן פרנסיסקו.
בינתיים, לואיס ופיטר מנסים להגיע לאינטימיות אך ילדיהם כריס ומג מפריעים להם. לכן, פיטר ולואיס מנסים לגרום לילדיהם לצאת לדייטים, ובכך לא להיות בבית.
עלילה > חלק ג' - ההרפתקה הנפלאה של סטו וסטואי

סטואי מוצא את האיש שחיפש ומתחיל לדבר אתו, וכך מתגלה שאדם זה אינו אביו של סטואי, אלא סטואי עצמו מהעתיד, העונה לכינוי סטו. סטו מסביר לסטואי שהוא כבר בן 35 והוא מהעתיד, ושבעתיד אנשים לא לוקחים חופשות למקומות שונים, אלא לתקופות שונות, ושסטו כרגע בחופשה בשנת 2005 ושאסור לו לדבר עם סטואי. סטו מתכנן לחזור לעתיד אך סטואי רוצה לבלות עמו עוד זמן, לכן סטואי נוסע לעתיד יחד עם סטו. הם נוסעים יחדיו לארוחה משפחתית מיוחדת בבית משפחת גריפין. סטו ממציא לסטואי דמות בדויה העונה לשם פבלו, שהוא ילד שסטו שומר עליו, משום שאסור לסטואי וסטו להראות יחד. כאשר הם מגיעים לבית משפחת גריפין, הם רואים את פיטר ולואיס בגיל זקנה, את כריס כשוטר משופם הנשוי לאשה בשם ונסה, שפיטר ולואיס שונאים. בנוסף, מג נראית כגבר משופם העונה לשם רון, הוא בעצם מג לאחר שעברה ניתוח לשינוי מין. עוד סטואי מגלה שבריאן מת מאכילת שוקולד שמצא בפח. לאחר הארוחה סטואי וסטו מגיעים לדירה של סטו, דירה קטנה ולא מטופחת. סטואי מתאכזב מכך שבגיל 35 הוא אינו שולט על היקום, ומכך שהוא גר בדירה קטנה, עובד כמוכר בחנות ועדיין בתול. סטואי מחליט לשנות את חיו של סטו כדי לשנות את עתידו, כתוצאה מכך סטואי משפץ את דירתו של סטו, וגורם לסטו לקיים יחסי מין עם ידידתו. לאחר שמתגלה שסטו קיים יחסי מין עם ידידתו (שגם עובדת איתו), מפטרים את סטו מהעבודה, וגם פורצת שרפה בדירתו, בגלל נרות דולקים שסטואי השאיר בדירה.
בינתיים, אשתו של כריס, ונסה, מנסה לגרום לכריס לשכנע את הוריו לעבור לבית אבות, כדי שהיא ובעלה יוכלו להשתמש בביתם של פיטר ולואיס. לואיס מתנגדת לרעיון אך פיטר בעדו, ובסופו של דבר הם עוברים לבית אבות.
החיים של סטו הרוסים, אין לו דירה והוא פוטר מהעבודה. סטואי וסטו מבינים שהכל קרה בגלל שעמדת המציל נפלה על סטואי, מה שגרם לו לטראומה שבעקבותיה הוא מסרב לקחת סיכונים בחיים ולכן הוא במצבו הנוכחים. סטו וסטואי מבקרים בבית האבות את לואיס ופיטר, ולאחר שיחה עם לואיס, הם מגלים שלואיס יודעת שסטואי נמצא בעתיד יחד עם סטו. לואיס נותנת לסטואי את מכשיר הנסיעה בזמן שלה, ומבקשת ממנו שלפני שהוא חוזר לזמנו המקורי, הוא יחזור לחתונתם של ונסה וכריס ויהרוג את ונסה, כך לואיס לא תגיע לבית אבות. סטואי ממלא את בקשתה של לואיס, הורג את ונסה וחוזר לזמנו המקורי, כמה שניות לפני שסטואי ולואיס מגיעים לבריכה. סטואי מונע מסטואי שמתכוון להרוג את בראד להפיל את עמדת המציל אך לאחר מכן סטואי רוצח את סטואי מהעתיד והכל חוזר לקדמותו.
סמל גינאה ביסאו

| --- | --- |

 פרטים
 המחזיק בסמל:  גינאה ביסאו 
 תאריך אימוץ:  1973 
 
סמל גינאה ביסאו הוצג לראשונה מעט לאחר קבלת העצמאות מפורטוגל בשנת 1973. הוא מציג באופן בולט כוכב שחור, המסמל את אפריקה. הצדף המאגד שני ענפי זית בתחתית מסמל את קרבתה של המדינה לים. במרכז מופיע המוטו של המדינה, בפורטוגזית - Unidade, Luta, Progresso (איחוד, מאבק, קדמה).
ראו גם

דגל גינאה ביסאו
המנון גינאה ביסאו
סאמצחה-ג'אוואחתי

| --- | --- |
נופשים בספא בבורג'ומי, בין 1905 ל-1915
נופשים בספא בבורג'ומי, בין 1905 ל-1915
 מדינה:  גאורגיה גאורגיה
 מושל:  גיאורגי חאצ'ידזה
 נפות במחוז:  6
 ערים במחוז:  5
 בירת המחוז:  אחלציחה
 שפה רשמית:  גאורגית 
 תאריך ייסוד:  1995 
 שטח:  6,413 קמ"ר
 אוכלוסייה:  ‏
  ‑ במחוז:  151,100 (2021)
 קואורדינטות:  41°35′00″N 43°16′00″E﻿ / ﻿41.583333333333°N 43.266666666667°E﻿ / 41.583333333333; 43.266666666667 
 אזור זמן:  UTC +4
 http://samtskhe-javakheti.gov.ge/
  מפת מיקום  מפה מפורטת     לחצו כדי להקטין חזרה    לחצו להגדלה      (למפת סאמצחה-ג'אוואחתי מוגדלת) אחלציחה בורג'ומי אחלכלכיסאמצחה-ג'אוואחתי(למפת סאמצחה-ג'אוואחתי רגילה) אחלציחה בורג'ומי אחלכלכיסאמצחה-ג'אוואחתי נפות סאמצחה-ג'אוואחתי tabBackground:;tabBorder:#aaa;defaultTab:0;
 
דגל סאמצחה-ג'אוואחתי על פי וחושטי בגרטיוני (אנ'), 1745
סאמצחֶה-ג'אוואחֶתי (בגאורגית: სამცხე-ჯავახეთის; בארמנית: Սամցխե-Ջավախքի) הוא מחוז בדרום גאורגיה. גבולותיו: גוריה ואימרתי מצפון, כארתלי ממזרח, ארמניה וטורקיה מדרום ואג'ריה ממערב.
תת-מחוזות

נפת אדיגני
נפת אספינדזה
נפת אחלכלכי
נפת אחלציחה
נפת בורג'ומי
נפת נינוצמינדה
יישובים

ערים: 5 (אחלכלכי, אחלציחה, בורג'ומי, ואלה, נינוצמינדה)
עיירות: 7 (בקוריאני, בקוריאניס אנדזיטי, צאע'וורי, אחלדבה, אדיגני, אבסתומני, אספינדזה)
כפרים: 254
ממשל

מושלים לפי שנים:
1994 - וו.בָּכּראדזֶה 

1998 - גיגלָה בָּרַמידזֶה 

2002 - תמוּר מוֹסיאשווילי 

2003 - גֶלָה קווארָצחֶליָה 

2004 - נוּגזָר פּארוּנָשווילי 

2004 - ניקוֹ ניקוֹלוֹזישווילי 

2005 - גיאורגי חאצ'ידזֶה
אתרים

קומפלקס המערות ורדזיה
מערות ואני - קומפלקס מערות ומנזר
מצודת תמוגבי
מצודת חרתוויסי
מנזר זרזמי
מנזר ספרי
היסטוריה

כפי שמעיד שמו, הוא מורכב משני חבלים היסטוריים. עד המאה ה-12, שבו סופחו לממלכה הגאורגית המאוחדת, הייתה להם היסטוריה מדינית נפרדת. במאה ה-14, סאמצחה הייתה בין הדוכסויות הראשונות שפרשו מן הממלכה המאוחדת. במאה ה-15 היא אף סיפחה את ג'אוואחתי. במחצית השנייה של המאה ה-17 הדוכסות נכבשה על ידי האימפריה העות'מאנית. תחת ההשפעה הטורקית חלק מתושבי סאמצחה התאסלמו. במאות הבאות התיישבו בסאמצחה ובג'אוואחתי ארמנים, שמן המאה ה-19 מהווים רוב בשני החבלים ההיסטוריים. בעקבות המלחמה העות'מאנית-רוסית, שני החבלים אוחדו עם גאורגיה, שהייתה כבר חלק מן האימפריה הרוסית.
עם פרישתה של גאורגיה מברית המועצות ב-1991, סאמצחה וג'אוואחתי הם חלק מן הרפובליקה של גאורגיה. בחלוקה האדמיניסטרטיבית, הם אוחדו לרגיוני (מחוז) סאמצחה-ג'אוואחתי, שבירתו אחלציחה. עם זאת, לא מדובר באיחוד אדמיניסטרטיבי בלבד, שכן לאור העובדה שהגאורגים הם מיעוט במחוז, מדובר למעשה בחבל ארמני על אדמת גאורגיה, שאף דורש אוטונומיה.
סטפן פוצילה

| --- | --- |

 לידה:  27 ביולי 1998 (בן 26) מינסק, בלארוס 
 מידע אישי
 שם בשפת המקור:  Сцяпан Аляксандравіч Пуціла 
 ניו מדיה
 תקופת הפעילות:  2015–הווה (כ־9 שנים)
 nexta.tv
 
סטפן אלכסנדרוביץ פוצילה (בבלארוסית: Сцяпан Аляксандравіч Пуціла; הידוע גם כסווטלוב; נולד ב-27 ביולי 1998, מינסק, בלארוס) הוא עיתונאי, בלוגר, במאי ומנחה טלוויזיה בלארוסי. מחבר ויוצר ערוץ "NEXTA", בנושאים חברתיים ופוליטיים. המספר הכולל של המנויים בכל הרשתות החברתיות הוא יותר מארבעה מיליון, מתוכם יותר מ-532 אלף בערוץ היוטיוב ויותר מ-2.7 מיליון מנויים בערוץ הטלגרם NEXTA Live שהוא השמיני הפופולרי ביותר בעולם מבין כל ערוצי הטלגרם בכל השפות, כמו גם הערוץ הפופולרי ביותר בשפה הרוסית.
כיום סטפן גר בפולין. בפרסומיו הוא נוגע בנושאי ניצול לרעה של סמכות, פקידי המדינה ורשויות אכיפת החוק. הוא מכסה באופן קבוע אירועים בחייהם של הבלארוסים וזכה לפופולריות מיוחדת בזמן ההפגנות בבלארוס (2020), כאשר הקד"ב (שירות ביטחון המדינה) הבלארוסי מנהל אחריו מעקב והוא הוכנס לרשימת המחבלים המסוכנים בבלארוס.
הערות שוליים

↑  Статья дня. "Статья дня: NEXTA Live — самый популярный Telegram-канал о протестах в Беларуси, который читают более миллиона человек. Откуда он взялся и кто его делает?". Эхо Москвы (ברוסית). נבדק ב-2020-08-18.
↑  NEXTA в других соцсетях и сервисах
↑  "Крупнейший каталог Telegram-каналов. Статистика, аналитика, рейтинг. Telegram Analytics". tgstat.com (ברוסית). נבדק ב-2020-10-15.
↑  «90% людей хотят остаться анонимами. Все боятся, но многие даже не знают, чего». Большое интервью с создателем Telegram-канала NEXTA. 22 мая 2019
↑  Основателей Nexta КГБ Белоруссии внес в перечень террористов‏, Vesti.ru
| --- | --- |
בקרת זהויות :  PLWABN: 9811726347705606  GND: 121695660X  VIAF: 2137159941674025440003   WorldCat (עם VIAF): 2137159941674025440003
סיאטס

| סיאטס |
| --- | --- |
 
תקופה
קרטיקון עליון 98.8 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
סוג:: סיאטס
מין:: Siats meekerorum
שם מדעי
 Siats ‏זאנו & Makovicky, 2013

סיאטס (שם מדעי: Siats) הוא סוג של דינוזאור תרופוד גדול טורף ממשפחת הנאוונאטוריים. הוא נמצא באתר הרי סיידר שביוטה, ארצות הברית ונחשב לאחד מהתרופודים הגדולים ביותר. הוא תואר ב-2013 בידי החוקרים לינדזי זאנו ופטר מקוויקי. הוא קרוי ע"ש "סיאסט" - מפלצת אוכל אדם ממיתולוגיית הילידים של יוטה - אנשי יוט. הסוג כלל מין יחיד - Siats meekerorum.
דינוזאור זה שנמצא משלד חלקי הכולל בעיקר חוליות גב ועצמות גפיים, הגיע לאורך אפשרי של 11.9 מטר ולמשקל של מעל 4 טון, דומה בגודלו לזאורופגנקס או לאקרוקנתוזאורוס. הוא היה בעל מאפיינים של מגרפטוריים שלהם סווג לראשונה אך מבנה הגב שלו היה שונה. כמה מהחוקרים ראו בו מין הקרוב לטירנוזאורים, אך בהמשך החליטו לשייכו לקבוצת הקרנוזאורים, בהם האלוזאורוס והנאוונאטור.
בשל גודלו הרב היה זה טורף-על ואחד מהגדולים שבאוכלי הבשר באמריקה של אותה תקופה.
נימפות היער

נימפות היער (בצרפתית: Nymphes des bois), ידוע גם בשם "קינה על מות יוהנס אוקכם" (צרפתית: La Déploration de Johannes Ockeghem), היא קינה שנכתבה על ידי המלחין הפרנקו-פלמי ז'וסקן דה פרה בפברואר 1497. הקינה מציינת את מותו של המלחין יוהנס אוקכם שהיה מורו של ז'וסקן, והיא מבוססת על שיר של המשורר ז'אן מולינה. הקינה כתובה בחמישה קולות. בחלק הראשון של היצירה מחקה דה פרה את סגנון הקונטרפונקט של אוקכם. הקינה היא בין יצירותיו המוכרות ביותר של ז'וסקן דה פרה ונחשבת כאחת הקינות המרגשות ביותר שנכתבו אי פעם.
סיאם ריפ

| --- | --- |

 מדינה:  קמבודיה קמבודיה
 מחוז:  סיאם ריפ
 גובה:  18 מטרים
 אוכלוסייה:  ‏
  ‑ בעיר:  147,866
 קואורדינטות:  13°21′44″N 103°51′35″E﻿ / ﻿13.362222222222°N 103.85972222222°E﻿ / 13.362222222222; 103.85972222222 
 אזור זמן:  UTC+7
  מפת מיקום  מפה מפורטת   (למפת קמבודיה מוגדלת) פנום פן סריי סיסופון באטאמבאנג קמפונג צ'אם סיהאנוקוויל קמפוט קמפונג צ'נאנג וייטנאם לאוס תאילנד מפרץ תאילנד  מפרץ טונקין סיאם ריפ(למפת קמבודיה רגילה) פנום פן סריי סיסופון באטאמבאנג קמפונג צ'אם סיהאנוקוויל קמפוט קמפונג צ'נאנג וייטנאם לאוס תאילנד מפרץ תאילנד  מפרץ טונקין סיאם ריפ  he tabBackground:;tabBorder:#aaa;defaultTab:0;
 
סיאם ריפ (בקמרית: ក្រុងសៀមរាប) היא עיר הבירה של מחוז סיאם ריפ שבצפון-מערב קמבודיה. מספר התושבים בעיר היה 139,458 נכון ל-2018. סיאם ריפ ממוקמת על גדות אגם טונלה סאפ בגובה 18 מטר מעל פני הים.
העיר היא עיר קיט מהווה יעד תיירותי פופולרי בעיקר בשל היותה מוקד מרכזי לתיירים שעושים דרכם לפארק הארכאולוגי באנגקור, אשר ממוקם צפונית לעיר.
בעיר ישנם מספר רב של בתי מלון, אתרי נופש, מסעדות ובתי עסק שהוקמו סביב ענף התיירות.
סומה (הר געש)

| --- | --- |
הר סומה, תצפית מהכפר סנטה מריה דלה גרצי א קסטלו (Santa Maria delle Grazie a Castello)
הר סומה, תצפית מהכפר סנטה מריה דלה גרצי א קסטלו (Santa Maria delle Grazie a Castello)
 מידע כללי
 סוג הר:  הר געש רדום
 גובה:  1,132 מטר
 מדינה:  איטליה איטליה
 מיקום:  נפת נאפולי, מחוז קמפניה, איטליה
 רכס הרים:  סומה-וזוב
 מספר הר געש:  =0101-02
 מסלול ההעפלה הקל:  רגלית
 קואורדינטות:  40°49′14″N 14°25′47″E﻿ / ﻿40.82056°N 14.42972°E﻿ / 40.82056; 14.42972
  (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןסומה(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןסומה(למפת קמפניה רגילה) נאפולי סלרנו קזרטה אבלינו בנוונטו לאציו מוליזה פוליה בזיליקטה ק. הים הטירניסומה(למפת קמפניה מוגדלת) נאפולי סלרנו קזרטה אבלינו בנוונטו לאציו מוליזה פוליה בזיליקטה ק. הים הטירניסומה
סומה הוא הר השוכן בנפת נאפולי במחוז קמפניה שבאיטליה. ההר הוא חלק מהמתחם הגעשי סומה-וזוב וגובהו המקסימלי 1,132 מטרים.
גאוגרפיה

הר סומה הוא שריד להר געש גדול, שבתוך הקלדרה שלו שהתמוטטה צמח הר הגעש הפעיל וזוב. שרידיו של ההר מקיפים את הווזוב בחצי מעגל מצפון ומצפון-מזרח לו.
ההר בנוי מהרכסים הבאים (ממזרח למערב):
קוניאולי די טרוקיה ("Cognoli di Trocchia")‏ – 961 מטרים.
קוניאולי די סנט'אנסטסיה (Sant'Anastasia)‏ – 1,086 מטרים.
פונטה דל נסונה (Punta del Nasone)‏ – 1,132 מטרים
קוניאולי די אוטאוויאנו (Cognoli di Ottaviano)‏ – 1,112 מטרים.
גאוגרפיה > פונטה דל נסונה

המקום הגבוה ביותר בהר סומה, 1,132 מטרים, קרוי "פונטה דל נסונה" (Punta del Nasone) שפירושו באיטלקית "קצה האף", בשל הדמיון בצורתו לאף של פרופיל פנים השוכבות על פסגת ההר. ניתן לחזות בדמיון זה כשצופים בהר סומה מפסגת הווזוב.
גאוגרפיה > קילוח הלבה של 1944

במרץ 1944, בעיצומה של מלחמת העולם השנייה, התפרץ הווזוב, ובהתפרצות נפלטו קילוח לבה גדולים. קילוחי לבה אלה שינו את המתאר של הר סומה והגיעו עד הכפר סן סבסטיאנו דל ווזוביו (San Sebastiano al Vesuvio) וגרמו שם להרס. שביל טיול מספר 9 במפת השבילים של הפארק הלאומי של הווזוב (Parco Nazionale del Vesuvio) חוצה את הקילוח לאורך כ-200 מטרים.
גאוגרפיה > עמק אוליוולה

עמק אוליוולה (Cupa dell'Olivella) הוא עמק קטן בגובה של מעל ל-400 מטרים מעל פני הים על המדרון הצפוני של הר סומה בתחומי הקומונה סנט'אנסטסיה (Sant'Anastasia). העמק נוצר מסחיפה של מי גשמים בחומר הפירוקלסטי שנפלט מהר הגעש. צורתו דמוית אמפיתיאטרון ונתגלו בו לא מעט מינרלים, אחד מהם (המיקרוסומיט) נתגלה לראשונה בו.
מינרלוגיה

הר סומה עשיר במינרלים. נכון לשנת 2012 כוללת הרשימה 212 שמות של מינרלים שנתגלו בהר, מתוכם 125 מינרלים מוכרים רשמית. 21 מתוכם נתגלו לראשונה בו. בין השאר נתגלו בהר המינרלים: וזוביאניט, הומיט, אנורתיט, פורסטריט, מונטיצ'ליט, נפלין וחבזיט.
היסטוריה

העדות הראשונה לפעילות געשית באזור מתוארכת לפני 400,000 שנים, אך ההתפרצות הראשונה המשמעותית הייתה לפני 25,000 שנים. ההתפרצות יצרה חרוט פומיס. התרוקנות תא המאגמה של סומה גרמה לקריסה של תקרת התא במהלך התפרצות געשית שהתרחשה לפני כ-18,300 שנים. במרכז הקלדרה שנוצרה נותר החרוט הגעשי של וזוב. שרידי סומה, ביחד עם וזוב, מרכיבים את המתחם הגעשי סומה-וזוב (Somma-Vesuvio). שוליו התלולים של לוע סומה הקיפו את חרוט וזוב עד להתפרצות הגדולה בשנת 79, שהרסה חלק משולי הקלדרה. כיום מוקף וזוב בשולי סומה רק מצפון וממזרח.
הר סומה הוא חלק מהפארק הלאומי של הווזוב (Parco Nazionale del Vesuvio) מאז 1955
הערות שוליים

↑  אתר Global Volcanism Program
↑  תיאור חציית הר סומה (באיטלקית)
↑  העמק באתר mindat
↑  הר סומה באתר mindat
| --- | --- |
בקרת זהויות :  GND: 4102167-8  VIAF: 247208832   WorldCat (עם VIAF): 247208832
סטודבייקר-גרפורד

| --- | --- |

Studebaker-Garford
 מאפיינים כלליים
 יצרן:  סטודיבייקר  (Studebaker Corporation)
 שנות ייצור:  1902–1912
 הרכבה:  ארצות הברית ארצות הברית
 בסיס גלגלים:  2,489 מ"מ (1906)
 מפרט טכני
 מנוע:  2 צילינרים, 15 כ"ס (1905), 4 צילינדרים (1906)
סטודיבייקר - גרפורד, שנת 1908
סטודיבייקר - גרפורד", שנת 1908
סטודיבייקר - גרפורד (באנגלית: Studebaker-Garford) היא מכונית משפחתית, אשר יוצרה על ידי  יצרנית הרכב Studebaker Brothers" Manufacturing Company" שמאוחר יותר הפכה לחברת "סטודיבייקר" במשותף עם חברת "גרפורד" ("Garford Company") האמריקאית.
דגם ה-"סטודיבייקר - גרפורד" יוצר בין השנים 1904–1911, ובסך הכול יוצרו 2,481 יחידות.
בנוסף לייצור דגם ה-"סטודיבייקר - גרפורד" בתצורת סדאן, הדגם יוצר גם בתצורת קבריולה.
היסטוריה דגם  "סטודיבייקר - גרפורד"

"גרפורד" יצרן של רכיבי רכב ושילדה, הרכיב את המארז של ה- "סטודיבייקר - גרפורד". (לפי חוזה עם חברת "סטודיבייקר"). הדגמים הראשונים היו מיועדים ל-5 נוסעים, ומאוחר יותר יוצרו דגמים אשר נועדו ל-2 נוסעים.
בשנת 1908 חברת "סטודיבייקר" השתלטה על חברת  "E-M-F Company" אשר גם עמה נכנסה לעסקת בנייה, שיווק והפצה של  מכוניות.
בשנת 1913 חברת  "E-M-F Company" נרכשה על ידי חברת "ויליס".
דגמי "סטודיבייקר - גרפורד"

"Model "C (בשנת 1904)
סדרת 15HP  (בשנת 1905), מנוע 2 צילינדרים
סדרת  20HP  (מנוע 4 צילינדרים)
סדרת  E  (שנת 1906, מנוע 4 צילינדר)
סדרת  F  (שנת 1906, מנוע 4 צילינדר)
סדרת  G  (שנת 1906, מנוע 4 צילינדר)
סדרת  G-10 (בין השנים 1907–1911)
סדרת "Model G 30"  (בשנת 1908)
תצורות  "סטודיבייקר - גרפורד"

דגם סדאן
דגם קבריולה
תמונות

סטודיבייקר - גרפורד, קבריולט, 4 דלתות
סטודיבייקר - גרפורד, שנת 1908
סטודיבייקר - גרפורד
ראו גם

סטודיבייקר
סטודיבייקר אלקטריק
סטודיבייקר ספיישל 6
סטודיבייקר דיקטטור
סטודיבייקר Light Four
סטודיבייקר Light Six
סטודיבייקר לנד קרוזר
סטודיבייקר קומנדר
סטודיבייקר פראזדאנט
סטודיבייקר לארק
סטודיבייקר Silver Hawk
סטודיבייקר Flight Hawk
סטודיבייקר Golden Hawk
סטודיבייקר Gran Turismo Hawk
סטודיבייקר אוואנטי
סטודיבייקר סטארליט
סטודיבייקר קופה אקספרס
הערות שוליים

↑  סטודיבייקר - גרפורד היסטוריה
סמל גליסיה

| --- | --- |

 פרטים
 המחזיק בסמל:  גליסיה 
 תאריך אימוץ:  29 במאי 1984 
 
סמל גליסיה הוא סמלה הרשמי של הקהילה האוטונומית גליסיה שבספרד.
המגן מעוצב כשדה כחול שבו מוטען גביע כסף המסמל את הגביע הקדוש. מעל הגביע מופיע עיגול לבן המסמל את לחם הקודש המסמל את מעמדה המיוחד של הקתדרלה בלוגו שבה מוצג כל העת לחם הקודש (ולא רק בזמן הסקרמנט). מסביב נמצאים שבעה צלבים כסופים, שלושה בכל צד ואחד למעלה והם מסמלים את שבעת המחוזות ההיסטוריים שהרכיבו את גליסיה.

מעל המגן מותקן כתר ממלכת ספרד.
היסטוריה

סמל ממלכת גליסיה הקדום ביותר שידוע, כנראה מהמאה ה-13, היה שדה כחול שבו שלושה גביעי זהב. לאחר זמן השתנה הסמל לשדה כחול ובו גביע אחד מכוסה והצלבים נוספו לדגל במאה ה-16.
הסמל לא היה בשימוש במהלך שלטונו הרודני של פרנסיסקו פרנקו שניסה לאחד את כל חלקי ספרד ולא התיר גילויי ייחודיות ועצמאות. הוא עוצב מחדש באקדמיה המלכותית של גליסיה ב-1972 ונקבע בחוק ב-29 במאי 1984. מוטיבים מתוך הסמל מופיעים גם בחלק מסמלי המחוזות והערים בגליסיה, כגון סנטיאגו דה קומפוסטלה.
ראו גם

דגל גליסיה
סטניסלב מאצ'ק

| --- | --- |

 לידה:  31 במרץ 1892 שצ'ז'ץ, אוקראינה 
 פטירה:  11 בדצמבר 1994  (בגיל 102) אדינבורו, הממלכה המאוחדת 
 מקום קבורה:  Polish military field of honor Breda 
 מדינה:  פולין 
 השכלה:  אוניברסיטת לבוב 
 השתייכות:  חיל הרגלים של הרפובליקה הפולנית השנייה 
 תקופת הפעילות:  1918–1994 (כ־76 שנים) 
 דרגה:  General of the branch 
 פעולות ומבצעים
 מלחמת העולם הראשונה  המלחמה הפולנית-סובייטית  מלחמת העולם השנייה 
 עיטורים
 מפקד בלגיון הכבוד  צלב העצמאות  מדליית המלחמה 1918–1921  צלב ההצטיינות המוזהב  קצין במסדר פולוניה רסטיטוטה  אביר במסדר פולוניה רסטיטוטה  מפקד במסדר פולוניה רסטיטוטה  עשור להשבת עצמאות פולין  מפקד עם כוכב של מסדר ההצטיינות של הונגריה  מדליית העצמאות  צלב ההצטיינות הצבאית  מדליית ההגנה  כוכב צרפת וגרמניה  כוכב 1939–1945  צלב קרל טרופ  הצלב הגדול של מסדר פולוניה רסטיטוטה  חבר במסדר האימפריה הבריטית  עיטור מסדר העיט הלבן של פולין  קצין במסדר הכוכב של רומניה  אות השירות המצוין  אביר מפקד במסדר האמבט  קצין גבוה במסדר הכתר הבלגי  מפקד במסדר אורנז'-נסאו  צלב הגבורה  צלב הזהב של וירטוטי מיליטארי  Médaille commémorative de la guerre 1939–1945  צלב האבירים של וירטוטי מיליטארי  צלב המלחמה הבלגי  צלב הכסף של וירטוטי מיליטארי  צלב המלחמה 1939-1945  Army Medal for War 1939-45 
 
לוטננט גנרל סטניסלב מאצ'ק (Stanisław Maczek; ‏31 במרץ 1892 - 11 בדצמבר 1994) היה מפקד שריון פולני במלחמת העולם השנייה. הוא ידוע בעיקר בשל פיקודו על הדיוויזיה המשוריינת הראשונה הפולנית בחזית צפון-מערב אירופה.